Diari Oficial de la Generalitat Valenciana


Sumari del DOGV 6246, del 15-04-2010 (2010/3713)

RESOLUCIÓ de 22 de març de 2010, del director general de Justícia i Menor, de la Conselleria de Justícia i Administracions Públiques, per la qual s'aprova la Relació de Llocs de Treball de la Unitat Administrativa de València, actualitzada després de successives ampliacions i s'ordena la seua publicació en el Diari Oficial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/3713


Data del document
:   22-03-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * qualificació del personal
    * concurs administratiu
    * administració regional

RESOLUCIÓ de 22 de març de 2010, del director general de Justícia i Menor, de la Conselleria de Justícia i Administracions Públiques, per la qual s'aprova la Relació de Llocs de Treball de la Unitat Administrativa de València, actualitzada després de successives ampliacions i s'ordena la seua publicació en el Diari Oficial de la Comunitat Valenciana. [2010/3713]
Mitjançant una Resolució de 12 d'abril de 2006, d'aquesta Direcció General de Justícia, es van crear a les localitats de València, Alacant, Castelló i Elx les unitats administratives previstes en l'article 439 de la Llei Orgànica del Poder judicial, que quedaren integrades en l'estructura de l'administració de Justícia de la Comunitat Valenciana.
A través de la dita resolució es van aprovar, igualment, les relacions de llocs de treball de les esmentades unitats administratives, amb una dotació inicial d'efectius reduïda, en la mesura que permeteren escometre de forma gradual l'exercici de les tasques atribuïdes i la implantació del sistema de control de l'horari de treball del personal al servei de l'administració de Justícia, dependent de la Generalitat Valenciana.
Després de la posada en funcionament de les dites unitats administratives i pel que es refereix a la Unitat de València, el progressiu increment de les tasques inicialment encomanades aconsellen ampliar gradualment la seua dotació de personal, a fi que aquestes s'exercisquen amb les degudes garanties d'eficàcia, materialitzant-se les dites ampliacions a través de resolucions de 2 de maig de 2007, de 15 d'octubre de 2009, 1 de desembre de 2009 i 10 de març de 2010, d'aquesta Direcció General de Justícia i Menor.
I resultant imprescindible l'actualització d'aquesta relació de llocs de treball, de manera que siga un fidel reflex de la vigent estructura organitzativa de la dita Unitat Administrativa, de conformitat amb el que disposen els articles 439 i 522.4 de la Llei Orgànica del Poder Judicial, i fent ús de les atribucions que em confereix l'article 11 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques i havent-se negociat les successives ampliacions de llocs de treball amb les organitzacions sindicals integrants de la Mesa Sectorial de Justícia, resolc:
Primer
Aprovar la Relació de Llocs de Treball de la Unitat Administrativa de València, actualitzada després de les successives ampliacions acordades des de la seua creació en data 12 d'abril de 2006, en els termes que figuren en l'annex I d'aquesta resolució.
Segon
Publicar l'esmentada Relació de Llocs de Treball en el Diari Oficial de la Comunitat Valenciana.
Tercer
Contra la present resolució, que posa fi a la via administrativa, podrà interposar-se amb caràcter potestatiu recurs de reposició en el termini d'un mes, comptador des de l'endemà de la seua publicació, davant del mateix òrgan que l'ha dictada, d'acord amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu en el termini de dos mesos, davant dels jutjats del Contenciós Administratiu de la ciutat de València, en virtut del que estableixen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 22 de març de 2010.- El director general de Justícia i Menor: Antonio Gastaldi Mateo.